CELEX: 32008D0167
Language: sl
Date: 2008-02-18 00:00:00
Title: 2008/167/ES: Odločba Komisije z dne 18. februarja 2008 o spremembi Odločbe 2005/879/ES o odobritvi metode za razvrščanje prašičjih trupov v Sloveniji (notificirano pod dokumentarno številko C(2008) 554)

29.2.2008   
            
            
               SL
            
            
               Uradni list Evropske unije
            
            
               L 56/28
            
         
      ODLOČBA KOMISIJE
   
   z dne 18. februarja 2008
   o spremembi Odločbe 2005/879/ES o odobritvi metode za razvrščanje prašičjih trupov v Sloveniji
   (notificirano pod dokumentarno številko C(2008) 554)
   (Besedilo v slovenskem jeziku je edino verodostojno)
   (2008/167/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 3220/84 z dne 13. novembra 1984 o določitvi lestvice Skupnosti za razvrščanje prašičjih trupov (1) in zlasti člena 5(2) Uredbe,
   ob upoštevanju naslednjega:
   
               (1)
            
            
               Z Odločbo Komisije 2005/879/ES (2) sta odobreni dve metodi (Zwei-Punkt – DM5 in Hennessy Grading Probe) za razvrščanje prašičjih trupov v Sloveniji.
            
         
               (2)
            
            
               Slovenija je prosila Komisijo, naj ji odobri posodobitev enačb zaradi tehničnega razvoja, in ji je predložila rezultate svojih preskusov razseka v drugem delu protokola v skladu s členom 3(3) Uredbe Komisije (EGS) št. 2967/85 z dne 24. oktobra 1985 o podrobnih pravilih za uporabo lestvice Skupnosti za razvrščanje prašičjih trupov (3).
            
         
               (3)
            
            
               Preučitev tega zahtevka je pokazala, da so pogoji za odobritev metod razvrščanja izpolnjeni.
            
         
               (4)
            
            
               Metoda za razvrščanje ZP-DM5 je bila odobrena z Odločbo 2005/879/ES do 31. decembra 2007. Zaradi zamude pri pregledu zahtevka za posodobljene metode odobritev velja do začetka uporabe te odločbe.
            
         
               (5)
            
            
               Odločbo 2005/879/ES bi bilo zato treba ustrezno spremeniti.
            
         
               (6)
            
            
               Ukrepi, predvideni s to odločbo, so v skladu z mnenjem Upravljalnega odbora za prašičje meso –
            
         SPREJELA NASLEDNJO ODLOČBO:
   Člen 1
   Priloga k Odločbi 2005/879/ES se nadomesti s Prilogo k tej odločbi.
   Člen 2
   Z odstopanjem od drugega odstavka člena 1 Odločbe 2005/879/ES se bo metoda za razvrščanje ZP-DM5 iz Priloge k navedeni odločbi še naprej uporabljala, in sicer do priglasitve te odločbe.
   Člen 3
   Ta odločba je naslovljena na Republiko Slovenijo.
   
      V Bruslju, 18. februarja 2008
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 301, 20.11.1984, str. 1. Uredba, kakor je bila nazadnje spremenjena z Uredbo (ES) št. 3513/93 (UL L 320, 22.12.1993, str. 5).
   
      (2)  UL L 324, 10.12.2005, str. 87.
   
      (3)  UL L 285, 25.10.1985, str. 39. Uredba, kakor je bila nazadnje spremenjena z Uredbo (ES) št. 1197/2006 (UL L 217, 8.8.2006, str. 6).
   
      PRILOGA
      
         
            „PRILOGA
            METODE ZA RAZVRŠČANJE PRAŠIČJIH TRUPOV V SLOVENIJI
            Del 1
            ZWEI-PUNKT — DM5 (ZP)
            
                        1.
                     
                     
                        Razvrščanje prašičjih trupov se opravi z metodo, imenovano ‚Zwei-Punkt – DM5 (ZP)‘.
                     
                  
                        2.
                     
                     
                        Delež mesnatosti trupa se izračuna po naslednji enačbi:
                        Ŷ = 60,81879 – 0,72992 × FDM + 0,12157 × MDM
                        
                        pri čemer:
                        
                                    Ŷ
                                 
                                 
                                    =
                                 
                                 
                                    ocenjeni odstotek mesnatosti trupa
                                 
                              
                                    FDM
                                    
                                 
                                 
                                    =
                                 
                                 
                                    najmanjša debelina vidne (hrbtne) slanine (vključno s kožo), ki pokriva ledvično mišico (Musculus glutaeus medius), merjena na vzdolžni osi razkosanega trupa v milimetrih
                                 
                              
                                    MDM
                                    
                                 
                                 
                                    =
                                 
                                 
                                    vidna debelina ledvene mišice na vzdolžni osi razkosanega trupa v milimetrih, merjena kot najkrajša razdalja med sprednjim (lobanjskim) koncem ledvene mišice in gornjim (hrbtnim) robom hrbteničnega kanala
                                 
                              Ta enačba velja za trupe, ki tehtajo med 50 in 120 kilogramov.
                     
                  Del 2
            HENNESSY GRADING PROBE (HGP 4)
            
                        1.
                     
                     
                        Razvrščanje prašičjih trupov se opravi z napravo, imenovano ‚Hennessy Grading Probe (HGP 4)‘.
                     
                  
                        2.
                     
                     
                        Naprava je opremljena s sondo premera 5,95 milimetra (in 6,3 mm na jezičku na vrhu sonde), ki vsebuje fotodiodo (Siemens LED tipa LYU 260-EO) in fotodetektor tipa 58 MR ter ima obratovalno razdaljo med 0 in 120 milimetrov. Rezultati meritev se preračunajo v predviden delež mesnatosti z uporabo HGP 4 samega ali z njim povezanega računalnika.
                     
                  
                        3.
                     
                     
                        Delež mesnatosti trupa se izračuna po naslednji enačbi:
                        Ŷ = 68,52500 – 0,91029 × FHGP4 + 0,08512 × MHGP4
                        
                        pri čemer:
                        
                                    Ŷ
                                 
                                 
                                    =
                                 
                                 
                                    ocenjeni odstotek mesnatosti trupa
                                 
                              
                                    FHGP4
                                    
                                 
                                 
                                    =
                                 
                                 
                                    debelina hrbtne slanine (vključno s kožo) v milimetrih, merjena 7 cm lateralno od vzdolžne osi trupa med tretjim in četrtim zadnjim rebrom
                                 
                              
                                    MHGP4
                                    
                                 
                                 
                                    =
                                 
                                 
                                    debelina mišice v milimetrih, merjena istočasno in na istem mestu kot FHGP4
                                    
                                 
                              Ta enačba velja za trupe, ki tehtajo med 50 in 120 kilogramov.“